Δημοκρίτειο Πανεπιστήμιο Θράκης

Τμήμα Πολιτικής Επιστήμης (Κομοτηνή)

Μάθημα: Ευρωπαϊκά Πολιτικά Συστήματα

Χειμερινό Εξάμηνο 2024-2025

Διδάσκων- Πασχαλίδης Παναγιώτης

Άσκηση- Εντοπισμός κειμένων που περιέχουν στοιχεία ανάλυσης για το πολιτικό σύστημα της Ελλάδας με αφορμή την επικείμενη εκλογή Προέδρου της Δημοκρατίας από το ελληνικό κοινοβούλιο

**Πρόκειται για μια άσκηση που θα τρέχει καθόλη τη διάρκεια του εξαμήνου και που μπορείτε να την παραδώσετε μέχρι και την έναρξη της εξεταστικής.**

Χαρακτηριστικά παραδοτέου:

1 σελίδα που περιλαμβάνει τα εξής περιεχόμενα.

α) μια- δυο παραγράφους που θα συντάξετε εσείς αφού εντοπίσετε και διαβάσετε τα κείμενα που αφορούν την εκλογή του Προέδρου της Δημοκρατίας. Το δικό σας κείμενο πρέπει απλά να αποτυπώνει τους προβληματισμούς ή τις διαπιστώσεις που θέτουν τα κείμενα που βρήκατε. Π.χ. τίθεται γενικότερο ζήτημα λειτουργίας του ελληνικού πολιτικού συστήματος με επίκεντρο την εκλογή του προέδρου; χρειάζεται απευθείας εκλογή προέδρου από τους πολίτες; Χρειάζεται συνταγματική μεταρρύθμιση για απόδοση περισσότερων εξουσιών στον πρόεδρο; αναφέρεται το ζήτημα του πρωθυπουργοκεντρισμού; Της κρίσης του κομματικού συστήματος; γενικότερα, ποια είναι τα θέματα που τίθενται στο δημόσιο διάλογο;

β) τα κείμενα που χρησιμοποιήσατε και εντοπίσατε (Δεν υπάρχει περιορισμός στις πηγές, μας ενδιαφέρουν κείμενα των ελληνικών ΜΜΕ και ιδιαίτερα άρθρα γνώμης, όχι ρεπορτάζ)

**Στο μάθημα της 25 Νοεμβρίου και στη δεύτερη ώρα θα συζητήσουμε τα κείμενα που βρήκατε.**

Η πραγματοποίηση της άσκησης επιβραβεύεται με 0.5 της μονάδας και προστίθεται στον τελικό βαθμό.

Μπορείτε να μου στείλετε την άσκηση όποτε θέλετε μέχρι την έναρξη της εξεταστικής,

Με εκτίμηση

Παναγιώτης Πασχαλίδης